2) Vašo milost prosim, da glede tega primera Vodniku itd. pove, da želim izdati vse – naj mi torej medtem ničesar ne uniči. Primičeva želja, da me izpodrine <u>v krogu</u> Njegove visokosti, je tako močna, da bi mu prepričan o njegovem <u>plagiatorskem</u> značaju – če bi bilo odvisno od mene – to noviteto najraje pokazal samo že <u>natisnjeno.</u>
<p><i>Sit tibi ergo commendatum totum negotium!</i>
</p><p>Jenko je bil danes pri Juncku, ki ga je sprejel zelo prijazno in mu vlil novega upanja. Rad bi šel tudi do Lxx, s katerim je medtem menda že govoril. Jenko <u>pa</u> se po meni ponovno zahvaljuje Vaši milosti.
</p><p>Tudi od Zupana sem včeraj dobil pismo, kar si dovoljujem <u>tu</u> potrditi. <i>Respondebo alia vice, hodie tempore exclusus.</i> Tudi <i>Kopitariane,</i> po katerih sprašuje, sem prejel v redu.
</p><p>Željno pričakujem odpuščajoč pogled na moje pismo 24. tega meseca.
</p><p>Torej je bil baron Karel dva dneva tukaj? Po moji krivdi?
</p>
Prosil bi, da mi pisma Schnurrerja in Dobrovskega ob priložnosti pošljete nazaj.
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-09-26
<a rel="nofollow" class="external free" href="http://nl.ijs.si/e-zrc/zois/html/MP47.html">http://nl.ijs.si/e-zrc/zois/html/MP47.html</a>